Ajankohtaiset Sivukartta

Ohjelmistouutiset

Amithlonin taru lopussa
Vielä viime Sakun uutispalstalla mainittu Amithlon-emulaatiopaketin kakkosversio, "Berniethlon", ei todennäköisesti koskaan näe päivänvaloa. Pääohjelmoija Bernd Meyer ilmoitti 1. joulukuuta päivätyssä tiedotteessaan, ettei hän enää jatka Amithlonin kehittämistä. Näin loppuu hänen osaltaan myös ykkösversion tuki - mitään uusia ajureita tai lisäyksiä ei Meyer enää tee. Hän tuntee itsensä loppuunajetuksi Amithlonin ympärillä vellovien riitojen vuoksi. Jatkossa Bernd toivoo ihmisten kääntyvän Cloanton ja sen Amiga Forever -paketin puoleen, sillä hänen kannaltaan Haage & Partnerin jatkama Amithlonin myynti rikkoo hänen tekijänoikeuksiaan. Myös Amiga Inc. kertoi Bernielle Amithlonin sisältävän heidänkin lisensoimatonta omaisuuttaan. Yksi aikakausi näyttää päättyvän, ennen kuin se pääsi edes kunnolla alkuun. Päätöksen jälkipyykit Bernie aikoo kirjata omaan weblogiin. H&P näyttää jo alkaneen pyykinpesun: sekä Bernie että hänen tyttöystävänsä on poistettu Amithlon-postituslistalta. > Bernd Meyerin tiedote > Jälkipyykki

OctaMED SoundStudiolle jatkoa
| > www.online-club.de/~ARENA/ |
Amiga Arena -sivuston ylläpitäjä Olaf Koebnik on sopinut RBF Softwaren kanssa suositun OctaMED SoundStudio -ohjelmiston jatkokehittämisestä Amigalle. Lähdekoodi on jo mahdollisen jatkokehittäjän hallussa, ja ohjelman tulevaisuudesta päätetään kysynnän ja markkinatilanteen perusteella. Palautetta, ideoita ja bugiraportteja OctaMEDistä voi lähettää osoitteeseen olaf.koebnik@online-club.de tai Amiga-News.de:n foorumiin. Amiga Arenalta löytyy paljon ilmaisohjelmia ja pelejä, mutta myös mukava määrä shareware-ohjelmien ja -pelien täysversioita, joiden levityksestä on sovittu erikseen jokaisen ohjelmantekijän kanssa. > Amiga Arena > Amiga-News.de

Ajankohtaiset Sivun alkuun Sivukartta