Ajankohtaiset Sivukartta

Uutisia Amiga-maailmasta

Thendic-France + bplan = Genesi
| > www.pegasosppc.com |
Pegasoksen levittäjä Thendic-France SARL ja Pegasos-emolevyn suunnitellut bplan GmbH yhdistävät voimansa. Uuden yrityksen nimi on Genesi ja se aloittaa toimintansa virallisesti 1. tammikuuta 2003. Fuusioitumisen yhteydessä Thendic-France eroaa Praetory USA Inc. -yhtiöstä, jonka osana se on tähän asti ollut. Pegasoksen kannalta tärkein tapahtuma tänä vuonna on 7.-8. joulukuuta Aachenissa, Saksassa pidettävä AMIGA + RETRO COMPUTING 2002, jossa Pegasoksen kaupallinen julkistus viimein tapahtuu. Yhdysvalloissa, Kanadassa ja Englannissa on omat jälleenmyyjänsä, jotka käynnistävät Pegasos-myynnin joulu-tammikuun aikana. Esimerkiksi Pegasos-UK myy pakettia, johon kuuluu Pegasos-emolevy, 600 MHz:n G3 PowerPC-prosessori, MorphOS v1.0, Debian Linux PPC, ohjeet ja kahden vuoden takuu. Hintaa on 556,45 euroa ja se sisältää postikulut Euroopan Unionin jäsenmaihin. Myös Venäjälle on perustettu yritys, joka levittää Pegasosta entisiin Neuvostoliiton maihin. Genesi avaa ennen tammikuun alkua myös online-webbitukikeskuksen, josta Genesin hyväksymät kehittäjät voivat ostaa Pegasoksen, lisälaitteita, ohjelmia ja dokumentaatiota alennetuin hinnoin ja kenties myös Genesin rahoittamana. Erikoistarjouksia on luvassa myös demoryhmille sekä niille, jotka haluavat esitellä Pegasosta käyttäjäryhmille tai perustaa uusia käyttäjäryhmiä tai jotka haluavat kääntää dokumentaation muille kielille. Vuoden 2003 aikana Genesi osallistuu myös lukuisiin tietokonetapahtumiin (CeBIT, COMDEX jne.) ja mahdollisuuksien mukaan tukee myös esittelytilaisuuksia missä päin maailmaa tahansa. > Thendic-France > bplan > Virallinen Pegasos-sivusto > MorphOS-News.de

AMIGA + RETRO COMPUTING 2002
| > www.amiga-messe.de |
Aachenissa, Saksassa 7.-8. joulukuuta pidetty AMIGA + RETRO COMPUTING 2002 -tapahtuma on varsin Pegasos-painotteinen. Suurin näytteilleasettaja on Thendic-France, joka viimein julkistaa Pegasoksen myyntiin. Paikan päällä on kävijöiden testattavana 30 Pegasos-tietokonetta. Ehkä eksoottisin näistä on mikroaaltouunin(!) sisälle rakennettu Pegasos, jonka näyttö on uunin luukussa. Ensiraporttien mukaan MorphOS on huomattavasti vakaampi kuin esimerkiksi Oulun vuosikokouksessa esitelty kokoonpano. Uusissa Pegasoksissa on myös April-piiri, joka korjaa Mai Logicin ArticiaS-piirisarjan bugeja. Oulussakin vierailleet suomalaiset MorphOS-kehittäjät Harry "Piru" Sintonen ja Teemu "Zuikkis" Suikki saivat myös omat Pegasoksensa tapahtumassa. Muitakin näytteilleasettajia oli toki mukana. Amiga Inc. jäi Aachenistakin pois, mutta Hollantilaisen Computer City -Amiga-kaupan omistaja Ron van Herk toi oman AmigaOnensa paikalle, ja Amiga-Club im BTX & Internet hoiti esittelypuolen. Käyttöjärjestelmänä oli Suse LinuxPPC 7.3 ja KDE. CommodoreOne-retrotietokoneen suunnittelija Jeri Ellsworth lensi paikan päälle Yhdysvalloista esittelemään laitettaan. C-Onen tuotanto alkaa tammikuun alussa. Paikalla oli myös lukuisia muita yhteistyökumppaneita: Elbox, Vesalia, KDH Datentechnik, Individual Computers jne. Tapahtumassa julkistetaan myös Amiga Award 2002 -palkinnot. > Tapahtuman kotisivu > Valokuvaraportteja: 1 2 3 4 5 > Kuvia April-ArticiaS-kombosta > CommodoreOne > Amiga Awards 2002

Ajankohtaiset Sivun alkuun Sivukartta